**Rámcová zmluva o nájme dopravného prostriedku č.: [●]/2021**

uzatvorená podľa § 663 a nasl. a § 721 a nasl. zákona č. 40/1964 Zb. Občiansky zákonník v znení neskorších predpisov medzi zmluvnými stranami:

|  |  |
| --- | --- |
| **Objednávateľ/Nájomca:** | |
| obchodné meno: | **Odvoz a likvidácia odpadu a.s. v skratke: OLO a.s.** |
| sídlo: | Ivanská cesta 22, 821 04 Bratislava, Slovenská republika |
| IČO: | 00 681 300 |
| DIČ: | 2020318256 |
| IČ DPH: | SK2020318256 |
| IBAN: | SK37 7500 000 000 2533 2773 |
| SWIFT / BIC: | CEKOSKBX |
| zápis: | Obchodný register Okresného súdu Bratislava I, oddiel : Sa, vložka č. 482/B |
| kontaktná osoba: |  |
| tel.: |  |
| e-mail: |  |

a

|  |  |
| --- | --- |
| **Dodávateľ/Prenajímateľ:** | |
| obchodné meno: |  |
| sídlo: |  |
| IČO: |  |
| DIČ: |  |
| IČ DPH: |  |
| IBAN: |  |
| SWIFT / BIC: |  |
| zápis: |  |
| kontaktná osoba: |  |
| tel.: |  |
| e-mail: |  |

(Objednávateľ/nájomca a dodávateľ/prenajímateľ spolu ďalej len „**zmluvné strany**“ a každý z nich samostatne len „**zmluvná strana**“)

(ďalej len „**zmluva**“)

1. **Predmet zmluvy**
   1. Predmetom tejto zmluvy je prenájom hnuteľnej veci podľa špecifikácie:

|  |  |  |  |  |
| --- | --- | --- | --- | --- |
| **špecifikácia služby/nájmu:** | | | | |
| Zmluvné strany sa dohodli na uzatvorení tejto zmluvy v rozsahu a za podmienok ďalej uvedených. Dodávateľ bol vybraný ako úspešný uchádzač vo verejnom obstarávaní podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“) s predmetom zákazky ***„Prenájom vozidiel N1“***.  Predmetom zmluvy je odplatné prenechanie užívania (nájom) vozidiel prenajímateľom za účelom distribúcie balíkov pre zavedenie zberu kuchynského biologicky rozložiteľného komunálneho odpadu (ďalej len „**K-BRKO**“) v Hlavnom meste Slovenskej republiky Bratislava.  Podrobná špecifikácia predmetu zákazky je uvedená v prílohe č. 1 - Technická špecifikácia k tejto zmluve (ďalej len „**predmet nájmu**“), ktorá je neoddeliteľnou časťou tejto zmluvy. | | | | |
| **Lehota plnenia/dodania predmetu nájmu:** | Podľa objednávok objednávateľa, najneskôr však do troch (3) pracovných dní odo dňa doručenia objednávky dodávateľovi podľa bodu 11.1 VOP | | | |
| **miesto plnenia:** | Sídlo objednávateľa | | | |
| **zmluvná cena:** | Uvedená v prílohe č.2 Cena |  | **cena je:** | pevná  ; maximálna podľa rozpočtu |

* 1. Neoddeliteľnou súčasťou tejto zmluvy sú Všeobecné obchodné podmienky objednávateľa (ďalej len „VOP“) zverejnené na webovom sídle objednávateľa https://www.olo.sk/vseobecne-obchodne-podmienky/, s ktorými sú zmluvné strany oboznámené a akceptujú ich v plnom rozsahu. Ustanovenia tejto zmluvy vrátane jej príloh majú prednosť pred VOP.

|  |  |
| --- | --- |
| **osobitné zmluvné podmienky sa:** | neuplatňujú  ; uplatňujú |
| **text osobitných zmluvných podmienok (ak sa uplatňujú):** | |
| 1. Zmluvné strany sa dohodli, že vozidlá nebudú určené na zber K-BRKO. 2. Trvanie doby nájmu vozidla je nájomca oprávnený zmeniť jednostranným písomným oznámením doručeným prenajímateľovi. Nájomca je oprávnený predĺžiť dobu nájmu vozidla najneskôr štyri (4) dní pred uplynutím doby trvania tejto zmluvy. 3. Prenajímateľ sa zaväzuje: 4. že predmet nájmu bude k dispozícií nájomcovi dvadsaťštyri (24) hodín denne počas trvania tejto zmluvy; 5. odovzdať nájomcovi všetky potrebné doklady k užívaniu predmetu nájmu; 6. odovzdať nájomcovi vozidlo čisté, s plnou nádržou a povinnou výbavou vozidla; 7. zabezpečiť pre predmet nájmu mýtnu jednotku pre Slovenskú republiky, pričom nájomca sa zaväzuje uhradiť prenajímateľovi mýto za príslušný kalendárny mesiac na základe faktúry vyhotovenej prenajímateľom, ktorej prílohou bude faktúra od Národnej diaľničnej spoločnosti a.s. alebo prevádzkovateľa mýta v Slovenskej republike. 8. Zmluvné strany sa dohodli, že odovzdávací a preberací protokol bude okrem náležitostí uvedených v bode 12.2 VOP obsahovať aj evidenčné číslo vozidla (EČV), zoznam odovzdávaných dokumentov nevyhnutných na prevádzkovanie vozidla, stav pohonných hmôt (ďalej len „**PHM**“) vozidla, počet kilometrov, zoznam povinnej výbavy vozidla. Pri odovzdaní a preberaní predmetu nájmu zmluvné strany vyhotovia fotodokumentáciu, ktorá bude súčasťou odovzdávacieho a preberacieho protokolu. 9. Prenajímateľ sa zaväzuje odovzdať nájomcovi predmet nájmu s platnou technickou a emisnou kontrolou (ďalej len „**TK a EK**“), pričom v prípade, ak bude potrebné vykonať TK a EK počas doby trvania tejto zmluvy, za deň prípravy vozidla a za deň vykonania TK a EK je prenajímateľ povinný poskytnúť nájomcovi náhradné vozidlo, ktoré spĺňa podmienky uvedené v prílohe č. 1 tejto zmluvy. Prenajímateľ je povinný uhradiť vykonanie TK a EK na predmete nájmu. Pre vylúčenie pochybností, náklady na odvoz predmetu nájmu na vykonanie TK a EK a odovzdania vozidla po vykonaní TK a EK uhrádza prenajímateľ. Ak prenajímateľ nájomcovi náhradné vozidlo neposkytne, nájomca nie je povinný uhradiť nájomné za čas, v ktorom nemohol vozidlo užívať pre prípravu a vykonanie TK a EK. 10. Prenajímateľ je povinný zabezpečiť na vlastné náklady uzatvorenie kompletného havarijného poistenia a povinného zmluvného poistenia (PZP) predmetu nájmu v súlade so všeobecne záväznými právnymi predpismi, a to najmä v súlade so zákonom č. 381/2001 Z. z. o povinnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov, pričom prenajímateľ je oprávnený zvoliť si poisťovňu podľa vlastného výberu. 11. Zmluvné strany sa dohodli, že maximálny mesačný nájazd kilometrov pre jedno (1) vozidlo je dvetisícpäťsto (2500) kilometrov, pričom nájomca sa zaväzuje, že neprekročí touto zmluvou určený maximálny mesačný nájazd kilometrov pre jedno (1) vozidlo. 12. Nájomca sa zaväzuje zabezpečiť na predmete nájmu na vlastné náklady doplnenie prevádzkových kvapalín, ako napr. PHM, tekutiny, mazivá. 13. Nájomca sa zaväzuje, že bez súhlasu prenajímateľa nebude vykonávať žiadne úpravy na predmete nájmu. 14. Nájomca je povinný informovať prenajímateľa o každej poistnej udalosti bez zbytočného odkladu na telefónnom čísle: [doplní prenajímateľ] a e-mailovej adrese: [doplní prenajímateľ]. 15. V prípade, ak nájomca pri prevádzke vozidla spôsobí škodu tretej osobe a/alebo spôsobí dopravný priestupok (pokuta) a náhradu škody bude tretia osoba uplatňovať u prenajímateľa, škodu uhradí nájomca. 16. Nájomca je povinný bezodkladne informovať prenajímateľa o všetkých poškodeniach a poruchách, ktoré zistí na predmete nájmu, ktoré zhoršujú alebo by mohli zhoršiť technický stav motorového vozidla, prípadne ohroziť jeho bezpečnosť. V prípade, ak dôjde k strate alebo obmedzeniu funkčnosti predmetu nájmu, príp. ak sa predmet nájmu stane nespôsobilým na dohodnuté užívanie, je nájomca povinný okamžite prerušiť užívanie predmetu nájmu a o tejto skutočnosti ihneď informovať prenajímateľa. Prenajímateľ zabezpečí opravu predmetu nájmu bez zbytočného odkladu na svoje náklady, okrem prípadu, že poškodenie predmetu nájmu spôsobil nájomca alebo oprávnená osoba, ktorej nájomca v súlade s touto zmluvou umožnil užívať predmet nájmu. 17. V prípade, ak prenajímateľ nezačne s odstraňovaním poruchy obmedzujúcej alebo znemožňujúcej riadne užívanie predmetu nájmu bezodkladne, t. j. najneskôr do dvanástich (12) hodín od nahlásenia poruchy zo strany nájomcu, nájomca je oprávnený zabezpečiť vykonanie potrebných opráv na účet prenajímateľa u tretej osoby. Nájomca oznámi poruchu prenajímateľovi písomne na adresu prenajímateľa uvedenú v záhlaví tejto zmluvy alebo emailom na adresu uvedenú v záhlaví tejto zmluvy. 18. Zmluvné strany sa dohodli, že v prípade poškodenia alebo poruchy vozidla bez zavinenia nájomcu alebo oprávnených osôb, ktorým nájomca umožnil prístup k vozidlu, prenajímateľ zabezpečí opravu vozidla do štyridsaťosem (48) hodín od nahlásenia poruchy nájomcom. 19. V prípade opravy, ktorá si vyžiada dobu dlhšiu ako štyridsaťosem (48) hodín, prenajímateľ sa zaväzuje do štyridsaťosem (48) hodín od nahlásenia poruchy nájomcom, poskytnúť nájomcovi náhradné vozidlo na dobu do ukončenia opravy. Ak prenajímateľ nájomcovi náhradné vozidlo neposkytne, nájomca nie je povinný uhradiť nájomné za čas, v ktorom nemohol vozidlo užívať pre jeho nespôsobilosť alebo potrebu opravy s výnimkou prvých štyridsaťosem (48) hodín. 20. Prevzatie a odovzdanie vozidiel po ukončení doby nájmu sa uskutoční na mieste určenom nájomcom na území Bratislavy, pričom zmluvné strany podpíšu odovzdávací a preberací protokol, ktorý zahŕňa okrem bodu 12.2 VOP počet kilometrov, stav PHM a fotodokumentáciu, pričom nájomca je povinný vrátiť predmet nájmu čistý, s plnou nádržou, povinnou výbavou a v stave bežného opotrebenia. 21. Zmluvné strany sa dohodli, že v prípade, ak nájomca nemôže užívať vozidlo, prenajímateľ je povinný poskytnúť nájomcovi náhradné vozidlo podľa prílohy č. 1 tejto zmluvy inak nájomca nie je povinný uhrádzať nájomné za obdobie počas ktorého nemohol nájomca vozidlo užívať z dôvodu na strane prenajímateľa. 22. Nájomca je povinný informovať prenajímateľa bez zbytočného odkladu o dôvodoch nemožnosti užívať predmet nájmu, a to písomnou formou elektronickými prostriedkami. Za toto obdobie sa nájomné neuhrádza. V prípade, ak nájomca neoznámi prenajímateľovi dôvody, ktoré bránia v užívaní predmetu nájmu, nájomca je povinný uhradiť aj za dobu nemožnosti užívať predmet nájmu nájomné. 23. Náklady na odstránenie vád vozidla znáša prenajímateľ. Prenajímateľ je povinný uhradiť prezutie v prípade výmeny letných a zimných pneumatík na predmete nájmu. | |

* 1. Táto zmluva sa považuje za odstávkovú zmluvu podľa bodu 6.7 VOP: áno  ; nie
  2. Dodávateľ podpisom tejto zmluvy výslovne súhlasí  / nesúhlasí  s osobitnými ustanoveniami o zasielaní faktúry v elektronickej podobe v zmysle bodu 5.13 VOP.
  3. Zmluvné strany sa dohodli, že táto zmluva je zmluvou rámcovou a ustanovenia tejto zmluvy nemožno vykladať ako povinnosť objednávateľa objednať si u dodávateľa predmet nájmu. Predpokladané množstvo predmetu nájmu uvedené v tejto zmluve nie je pre objednávateľa záväzné. Skutočne objednané množstvo predmetu nájmu počas trvania tejto zmluvy môže byť nižšie alebo vyššie ako predpokladané množstvo predmetu nájmu a objednávateľ si vyhradzuje právo neobjednať predmet nájmu. Predmetom fakturácie bude len skutočne poskytnutý predmet nájmu a stým spojených služieb.
  4. Skratky a pojmy neuvedené v tejto zmluve majú význam, ako je uvedené vo VOP.

**II. Trvanie zmluvy**

1. Táto zmluva sa uzatvára na dobu určitú, do 21.12.2022 odo dňa účinnosti tejto zmluvy alebo do vyčerpania stanoveného finančného limitu v rozsahu 70 000,00 EUR (slovom: sedemdesiattisíc eur) bez DPH podľa toho, ktorá skutočnosť nastane skôr.

**III. Záverečné ustanovenia**

* 1. Objednávateľ ako prevádzkovateľ osobných údajov týmto informuje dodávateľa, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto zmluvy. Osobné údaje objednávateľ spracúva na základe oprávneného záujmu podľa čl. 6 ods. 1 písm. f) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a § 13 ods. 1 písm. f) zákona č. 18/2018 Z. z. o ochrane osobných údajov a o zmene a doplnení niektorých zákonov na riadnom a včasnom plnení tejto zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa Zákona o verejnom obstarávaní. Získané osobné údaje nepodliehajú profilovaniu ani automatizovanému rozhodovaniu. Objednávateľ nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u objednávateľa právo:
     1. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
     2. namietať spracúvanie svojich osobných údajov;
     3. na prenosnosť osobných údajov;
     4. podať návrh na začatie konania na Úrade na ochranu osobných údajov Slovenskej republiky. Ďalšie informácie o spracúvaní osobných údajov je možné nájsť aj na webovom sídle objednávateľa (ďalej len „**Informácie o ochrane osobných údajov**“).
  2. Dodávateľ podpisom zmluvy potvrdzuje že:

1. správnosť a pravdivosť osobných údajov, ktoré sa ho týkajú a sú uvedené v tejto zmluve;
2. mu boli poskytnuté Informácie o ochrane osobných údajov;
3. v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol objednávateľovi v súvislosti s uzatvorením tejto zmluvy (napr. kontaktné osoby, zamestnanci, zástupcovia, subdodávatelia).
   1. Neoddeliteľnou súčasťou zmluvy sú nasledovné prílohy:

|  |  |
| --- | --- |
| **Zoznam príloh:** | |
| 1. | Technická špecifikácia |
| 2. | Cena |
| 2a. | Položkový rozpočet |
| 3. | Pravidlá na zaistenie bezpečnosti a ochrany zdravia pri práci (BOZP) a ochrany pred požiarmi (OPP) pri dodávateľských prácach |

* 1. Zmluva je uzatvorená a nadobúda platnosť dňom jej podpisu oprávnenými osobami oboch zmluvných strán a účinnosť dňa 22.02.2022, v prípade ak zverejneniu zmluvy dôjde po 22.02.2022, zmluva nadobúda účinnosť dňom nasledujúcim po dni zverejnenia na webovom sídle objednávateľa www.olo.sk v zmysle § 47a zákona č. 40/1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
  2. Táto zmluva je vyhotovená v troch (3) rovnopisoch, z toho dva (2) rovnopisy pre objednávateľa a jeden (1) rovnopis pre dodávateľa.

|  |  |
| --- | --- |
| V ........................... dňa ............................ | V ........................... dňa ............................ |
| **Objednávateľ/Nájomca:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Odvoz a likvidácia odpadu a.s. v skratke: OLO a.s.**  [meno, priezvisko a funkcia] | **Dodávateľ/Prenajímateľ:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **[obchodné meno]**  [meno, priezvisko a funkcia] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Odvoz a likvidácia odpadu a.s. v skratke: OLO a.s.**  [meno, priezvisko a funkcia] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **[obchodné meno]**  [meno, priezvisko a funkcia] |